De kommer fra Polen for at studere, de kommer fra Syrien på flugt fra krig, de kommer fra Storbritannien for at arbejde, mange af dem bliver her, og mange af dem får børn her.

Det Danmark, du ifølge politikerne kender og gerne skal blive ved med at kende, er på godt og ondt et indvandrerland.

Det bekræfter en ny rapport fra Danmarks Statistik, der også afslører, ligeledes på godt og ondt, hvordan det står til med indvandrerne og deres efterkommere i Danmark anno 2018. Om de så er fra ikkevestlige eller vestlige lande.

Berlingske samler her en række fakta fra rapporten om indvandrerne og deres efterkommere, som du formentlig ikke var klar over: